หนี้เดือนมีนาลด1.12หมื่นล้าน
คลังเผย หนี้เดือนมีนาลด1.12หมื่นล้าน คิดเป็น 41.28%ของจีดีพี
19 พ.ค. 2554

คลังเผย หนี้เดือนมีนาลด1.12หมื่นล้าน คิดเป็น 41.28%ของจีดีพี 
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า ยอดหนี้สาธารณะณ วันที่ 31 มี.ค. 2554 มีจำนวน 4.24 ล้านล้านบาท หรือคิดเป็น 41.28% ของผลิตภัณฑ์มวลรวมภายในประเทศ (จีดีพี) เปรียบเทียบกับเดือนก่อนหน้า หนี้สาธารณะลดลง 1.12 หมื่นล้านบาท
ทั้งนี้ หนี้รัฐวิสาหกิจที่ไม่เป็นสถาบันการเงินลดลง 1.21 หมื่นล้านบาท และหนี้รัฐวิสาหกิจที่เป็นสถาบันการเงินลดลง 308 ล้านบาท
ในขณะที่หนี้ที่รัฐบาลกู้โดยตรงเพิ่มขึ้น 673 ล้านบาท และหนี้กองทุนเพื่อการฟื้นฟูและพัฒนาระบบสถาบันการเงิน 474 ล้านบาท
ทั้งนี้ หนี้สาธารณะแยกเป็น หนี้ที่รัฐบาลกู้โดยตรง 2.98 ล้านล้านบาท หนี้รัฐวิสาหกิจที่ไม่เป็นสถาบันการเงิน 1.06 ล้านล้านบาท หนี้รัฐวิสาหกิจที่เป็นสถาบันการเงินที่รัฐบาลค้ำประกัน 1.6 แสนล้านบาท และหนี้กองทุนฟื้นฟูฯ 3.1 หมื่นล้านบาท